Solomon (elv)

Solomon River, på lokalt indianerspråk også kalt Nepaholla, er ei 448 km lang elv i delstaten Kansas, og ei sideelv til Smoky Hill River som igjen renner ut i Kansas River, før denne munner ut i elva Missouri. Solomon River har to tilførselselver – North Fork og South Fork (334 km), og etter at disse møtes renner den 130 km videre østover til den munner i Smoky Hill River like ved byen Salina. Totalt nedslagsfelt er 17 703 km².

Elver i USA
Elver i Kansas
Mississippis vassdragsområde